
ΑΠΟΣΠΑΣΜΑ                        
Από το πρακτικό της με αριθ. 20ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 190/2024
Στην Λευκάδα σήμερα  στις 20 του μηνός Μαϊου  του έτους  2024,  ημέρα  Δευτέρα  και  ώρα  14:30,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών και τις δ/ξεις του άρθρου 55 του Ν.5083/2024, και αρ.303/30971/2-4-24 εγκ. ΥΠ.ΕΣ ύστερα από την αριθ. 10304/16.5.2024  έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.
         

ΠΑΡΟΝΤΕΣ                                                                 ΑΠΟΝΤΕΣ                   

	1
	Βεργίνης Σπυρίδων (Αντιπρόεδρος)
	1
	Βεργίνης Ξενοφών, Δήμαρχος, Πρόεδρος Δ.Ε.

	2
	Αρματάς Γεράσιμος
	2
	Καραγιάννης Αθανάσιος

	3
	Κωνσταντινίδη Σεβαστή
	3
	

	4
	Λύγδας Σπυρίδων (αναπλ.)
	4
	

	5
	Σέρβος Κωνσταντίνος (αναπλ.)
	5
	

	6
	
	6
	

	7
	
	7
	


Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, προσήλθε κατά την συζήτηση του 7ου θέματος της Η.Δ. 

Ο κ. Λύγδας Σπυρίδων, αναπληρωματικό μέλος της Δ.Ε., αναπληρώνει το τακτικό μέλος κ. Καλό Χαράλαμπο.

Ο κ. Σέρβος Κωνσταντίνος, αναπληρωματικό μέλος της Δ.Ε., αναπληρώνει το τακτικό μέλος κ. Δρακονταειδή Κωνσταντίνο. 

ΘΕΜΑ 2ο: Απόφαση Δ.Ε. για μη xορήγηση εντολής προς άσκηση έφεσης του Δήμου Λευκάδας κατά της αριθ’408/2023 απόφασης του Μονομελούς Πρωτοδικείου Λευκάδας. 

Εισηγήτρια: Μαυρέτα Καρύδη, δικηγόρος του Δήμου

Ο Αντιπρόεδρος της Δ.Ε. κ. Σπυρίδων Βεργίνης, διαβάζει την εισήγηση-γνωμοδότηση της δικηγόρου του Δήμου κας Μαυρέτας Καρύδη, η οποία απουσιάζει λόγω ασθένειας, και έχει ως εξής:
«Περιήλθε εις γνώση μου η αριθ’ 408/2023 απόφαση του Μονομελούς Πρωτοδικείου Λευκάδας η οποία δίκασε την αγωγή του Παναγιώτη Κατωπόδη που στρεφόταν κατά του Γεωργίου Κατωπόδη του Ελληνικού Δημοσίου και του Δήμου Λευκάδας.

Η εν λόγω αγωγή  αφορούσε διόρθωση αρχικών εγγραφών στο Ελληνικό Κτηματολόγιο. Στην προκειμένη περίπτωση η απόφαση αναφέρει ότι ο δεύτερος των εναγομένων  που αναγράφεται στο κτηματολογικό φύλλο του γεωτεμαχίου  με ΚΑΕΚ 34006ΕΚ00018 ως δικαιούχος κυριότητας νομιμοποιείται παθητικά στην υπό κρίση αγωγή δηλαδή το Ελληνικό Δημόσιο και όχι ο Δήμος Λευκάδας. Ως εκ τούτου η αγωγή ως προς το Δήμο Λευκάδας, τυγχάνει απαράδεκτη, ελλείψει παθητικής νομιμοποίησης του, καθόσον με βάση τα επικαλούμενα στην υπό κρίση αγωγή αυτός ενάγεται ως αληθής δικαιούχος του γεωτεμαχίου με ΚΑΕΚ 34006ΕΚ00018/0/0 και ως εκ τούτου δεν περιλαμβάνεται  στα νομιμοποιούμενα παθητικά πρόσωπα που ορίζονται στη διάταξη του άρθρου 6 παρ.2 στοιχ.γ’ εδ.β’ και γ’ του νόμου 2664/1998, καθόσον σε περίπτωση ανακριβούς πρώτης εγγραφής ως προς τον δικαιούχο εμπράγματου δικαιώματος στα κτηματολογικά βιβλία, δηλαδή όταν στο κτηματολογικό φύλλο και δη στις πρώτες εγγραφές αναγράφεται ως δικαιούχος κυριότητας διαφορετικό πρόσωπο από τον πραγματικό δικαιούχο, μπορεί όποιος έχει έννομο συμφέρον, στρεφόμενος κατά του αναγραφόμενου στο κτηματολογικό φύλλο ως κυρίου η των καθολικών του διαδόχων και σε περίπτωση που εχώρησε μεταβίβαση κατά του ειδικού διαδόχου να ζητήσει την αναγνώριση του προσβαλλομένου με την ανακριβή εγγραφή δικαιώματος και τη διόρθωση της πρώτης εγγραφής.

Το ακίνητο του πιο πάνω ενάγοντα  βρίσκεται στη θέση Καντιώτη – ΜΥΛΟΣ του οικισμού Απόλπαινας, ως εκ τούτου δεν νομιμοποιείται παθητικά στην υπό κρίση απόφαση ο Δήμος Λευκάδας.

Περαιτέρω από την επισκόπηση της υπόθεσης δεν προκύπτει ότι αμφισβητείται ουσιαστικά από τον ενάγοντα εμπράγματο δικαίωμα της κυριότητας .

                     ΓΙΑ ΤΟ ΛΟΓΟ ΑΥΤΟ

                 Εισηγούμαι προς την Δημοτική Επιτροπή του Δήμου Λευκάδας

Να αποφασίσει περί  μη   άσκησης έφεσης  του Δήμου Λευκάδας κατά της αριθ’408/2023  απόφασης του  Μονομελούς Πρωτοδικείου Λευκάδας εντός της αποσβεστικής προθεσμίας των τριάντα ημερών υπολογιζομένης από  την ημερομηνία επίδοσης αυτής προς το Δήμο Λευκάδας ήτοι 15 Μαΐου 2024.»
Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις  του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18

· τις δ/ξεις των άρθρων 8, 9 & 26 του Ν. 5056/2023
· τις δ/ξεις του άρθρου 55 του Ν.5083/2024
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· την υπ΄αριθ. 303/30971/2-4-24 εγκ. Υπ. Εσωτερικών 

ΑΠΟΦΑΣΙΖΕΙ ΟΜΟΦΩΝΑ

Δεν ασκείται έφεση του Δήμου Λευκάδας κατά της αριθ’408/2023  απόφασης του  Μονομελούς Πρωτοδικείου Λευκάδας .
Η απόφαση αυτή πήρε αύξοντα αριθμό: 190/2024.              
     
                      Ο Αντιπρόεδρος 

                          

 Τα Μέλη

    
                 ΣΠΥΡΙΔΩΝ Π. ΒΕΡΓΙΝΗΣ

